ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Ιανουαρίου 2025
ΤΕΥΧΟΣ  Υ.Ο.Δ.Δ.
Αρ. Φύλλου 6
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Προεδρία της Δημοκρατίας
Υπουργείο Προστασίας του Πολίτη
Υπουργείο Περιβάλλοντος και Ενέργειας
Υπουργείο Κοινωνικής Συνοχής και Οικογένειας
Υπουργείο Ψηφιακής Διακυβέρνησης
Περιφέρειες
Οργανισμοί - Λοιποί Φορείς
ΠΡΟΕΔΡΙΑ ΤΗΣ ΔΗΜΟΚΡΑΤΙΑΣ
Με την υπ’ αρ. 103/10.01.2025 απόφαση του Υπουργού Επικρατείας, που εκδόθηκε σύμφωνα με την παρ. 4
του άρθρου 47 του ν. 4622/2019, το π.δ. 98/2020, το
π.δ. 79/2023, την υπό στοιχεία Υ8/01.04.2024 (Β’ 2037)
απόφαση του Πρωθυπουργού, την υπ’  αρ.  8076/
22.08.2023 (Υ.Ο.Δ.Δ. 869) κοινή απόφαση των Υπουργών
Εσωτερικών και Επικρατείας και την υπ’ αρ. 103/08.01.2025
αίτηση, αίρεται η απόσπαση της Παναγιώτας Βρεττάκου
του Γρηγορίου (ΑΔΤ: Α04472235), μόνιμης υπαλλήλου
κλάδου ΠΕ Διοικητικού - Οικονομικού του Εθνικού Κέντρου Δημόσιας Διοίκησης και Αυτοδιοίκησης, και απαλ-
λάσσεται από τα καθήκοντά της στη θέση της Διευθύντριας του Ιδιαίτερου Γραφείου της Γενικής Γραμματέα
Συντονισμού, με ισχύ από τη δημοσίευση της παρούσας.
Ο Υπουργός
ΧΡΗΣΤΟΣ-ΓΕΩΡΓΙΟΣ ΣΚΕΡΤΣΟΣ
Ι
ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ
Με την υπό στοιχεία 6481/3/413ζ από 8.1.2025 απόφαση του Υπουργού Προστασίας του Πολίτη, Μιχαήλ Χρυ-
σοχοΐδη, που εκδόθηκε σύμφωνα με τις διατάξεις των
άρθρων 46 παρ. 7, 48 και 76 του ν. 4622/2019 «Επιτελικό
Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δη-
μόσιας διοίκησης» (Α’ 133), του π.δ. 81/2019 «Σύσταση,
συγχώνευση, μετονομασία και κατάργηση Υπουργείων
και καθορισμός των αρμοδιοτήτων τους - Μεταφορά
υπηρεσιών και αρμοδιοτήτων μεταξύ Υπουργείων»
(Α’ 119), και του π.δ. 2/2024 «Διορισμός Υπουργών και
Υφυπουργών» (Α’ 2), διορίζεται, από 4.1.2025, ο ΑΝΥΦΑΝΤΑΚΗΣ Δημήτριος του Αντωνίου (Α.Δ.Τ.: Α00602099),
Πτυχιούχος Παιδαγωγικής Σχολής του Τμήματος Δημοτικής Εκπαίδευσης του Δημοκρίτειου Πανεπιστημίου Θρά-
κης, με μεταπτυχιακό τίτλο σπουδών στην Κοινωνιολογία
της Θεολογικής Σχολής του Αριστοτέλειου Πανεπιστημίου Θεσσαλονίκης, ως άμισθος Ειδικός Σύμβουλος στο
Ιδιαίτερο Γραφείο του Υπουργού Προστασίας του Πολίτη, Μιχαήλ Χρυσοχοΐδη, καθ’ υπέρβαση του οριζόμενου
ανώτατου αριθμού συνεργατών για χρονικό διάστημα
ενός (1) έτους με αντικείμενο τον σχεδιασμό προγραμμάτων για την υποστήριξη της προσβασιμότητας των
ευάλωτων κοινωνικών ομάδων στο δίκτυο των αστυνομικών υπηρεσιών και τη δημιουργία εκπαιδευτικών
και επιμορφωτικών δράσεων για την καταπολέμηση της
παραβατικότητας ανηλίκων, της εμπορίας ανθρώπων και
της παιδικής κακοποίησης.
Ο ανωτέρω θα υπηρετεί εθελοντικά και δεν θα λαμβάνει μισθό, αποζημίωση ή άλλη οικονομική απολαβή,
εκτός των οδοιπορικών του.
Ο ως άνω διορισμός λήγει αυτοδικαίως με την, κατά
οποιοδήποτε τρόπο, λήξη της θητείας του Υπουργού
Προστασίας του Πολίτη.
(Αρ. βεβ. Διεύθυνσης Έλεγχου Εκκαθάρισης και Πληρωμής Δαπανών/Γ.Δ.Ο.Υ.Ε.Σ./Υπουργείου Προστασίας
του Πολίτη: 740/9.1.2025).
Ο Υπουργός
ΜΙΧΑΗΛ ΧΡΥΣΟΧΟΪΔΗΣ
Ι
ΥΠΟΥΡΓΕΙΟ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Με την υπό στοιχεία ΥΠΕΝ/ΔΔΥ/144092/13384/
10.01.2025 απόφαση του Υπουργού Περιβάλλοντος και
Ενέργειας, που εκδόθηκε σύμφωνα τις διατάξεις των άρθρων 45-48 του ν. 4622/2019 (Α’ 133), το π.δ. 70/2015
16.01.2025 10:14:58
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 6/15.01.2025
(Α’ 114), το π.δ. 132/2017 (Α’ 160), και το π.δ. 79/2023
(Α’ 131), αίρεται η απόσπαση, του ΘΕΟΦΙΛΗ Ιωάννη του
Χρήστου, με Α.Δ.Τ. ΑΒ 553780, υπαλλήλου με σχέση εργασίας Ιδιωτικού Δικαίου Αορίστου Χρόνου, κλάδου ΠΕ Δι-
οικητικού - Οικονομικού, ειδικότητας ΠΕ Διοικητικού Οικονομικού, με Γ’ βαθμό και 6ο μισθολογικό κλιμάκιο, από
τον Δήμο Αθηναίων στο ιδιαίτερο Γραφείο του Υπουργού
Περιβάλλοντος και Ενέργειας, Θεόδωρου Σκυλακάκη.
Ο Υπουργός
ΘΕΟΔΩΡΟΣ ΣΚΥΛΑΚΑΚΗΣ
Ι
ΥΠΟΥΡΓΕΙΟ ΚΟΙΝΩΝΙΚΗΣ
ΣΥΝΟΧΗΣ ΚΑΙ ΟΙΚΟΓΕΝΕΙΑΣ
Με την υπ’ αρ. 84/03-01-2025 απόφαση της Υφυπουργού Κοινωνικής Συνοχής και Οικογένειας λύεται η από-
σπαση της μετακλητής συνεργάτιδας Παπακώστα Μαρίας του Γεωργίου (Α.Δ.Τ. ΑΚ 821902), στο ιδιαίτερο γραφείο
της Υφυπουργού Κοινωνικής Συνοχής και Οικογένειας,
Αικατερίνης Παπακώστα, σύμφωνα με τις διατάξεις 45-48
του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133),
με τελευταία εργάσιμη ημέρα την 23.12.2024.
H Υφυπουργός
ΑΙΚΑΤΕΡΙΝΗ ΠΑΠΑΚΩΣΤΑ
Ι
ΥΠΟΥΡΓΕΙΟ
ΨΗΦΙΑΚΗΣ ΔΙΑΚΥΒΕΡΝΗΣΗΣ
Με την υπό στοιχεία 543 ΕΞ/08.01.2025 απόφαση του
Υπουργού Ψηφιακής Διακυβέρνησης, η οποία εκδόθηκε
σύμφωνα με το άρθρο 47 του ν. 4622/2019 «Επιτελικό
Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής
δημόσιας διοίκησης» (Α’ 133), όπως τροποποιήθηκε από
το άρθρο 174 του ν. 4635/2019 «Επενδύω στην Ελλάδα
και άλλες διατάξεις» (Α’ 167), του π.δ. 77/2023 «Σύσταση
Υπουργείου και μετονομασία Υπουργείων - Σύσταση,
κατάργηση και μετονομασία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονά-
δων, θέσεων προσωπικού και εποπτευόμενων φορέων
(Α’ 130), του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131), λήγει
η πρόσληψη από 01.01.2025, της Χαρίκλειας Παπαναστασίου του Κωνσταντίνου (ΑΔΤ: ΑΕ 318552), η οποία
είχε προσληφθεί από 18.11.2024 σε θέση μετακλητής
υπαλλήλου στο Ιδιαίτερο Γραφείο του Υπουργού Ψηφιακής Διακυβέρνησης, Δημητρίου Παπαστεργίου.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1181083112/09.01.2025).
Ο Υπουργός
ΔΗΜΗΤΡΙΟΣ ΠΑΠΑΣΤΕΡΓΙΟΥ
ΠΕΡΙΦΕΡΕΙΕΣ
ΠΕΡΙΦΕΡΕΙΑ ΘΕΣΣΑΛΙΑΣ
Αριθμ. απόφ. 1186/2024
Συγκρότηση συλλογικού οργάνου αξιολόγησης
προσφορών στο πλαίσιο της υπ’ αρ. 04/2024
(αριθμός ΕΣΗΔΗΣ 359974) διακήρυξης «Καταπολέμηση κουνουπιών στην Περιφέρεια Θεσσα-
λίας ετών 2025-2026-2027».
Η ΠΕΡΙΦΕΡΕΙΑΚΗ ΕΠΙΤΡΟΠΗ ΘΕΣΣΑΛΙΑΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρό-
γραμμα Καλλικράτης» (Α’ 87).
2. Το π.δ. 129 «Οργανισμός της Περιφέρειας Θεσσαλίας» (Α’ 222/2010).
3. Τον ν. 2503/1997 «Περί διοίκησης, οργάνωσης και
στελέχωσης της Περιφέρειας».
4. Τον ν. 4412/2016 «Δημόσιες συμβάσεις Έργων, Προμηθειών και Υπηρεσιών» (Α’ 147) (προσαρμογή στις οδη-
γίες 2014/24/ΕΕ και 2014/25/ΕΕ).
5. Τον Κώδικα Διοικητικής Διαδικασίας (ν. 2690/1999,
Α’ 45).
6. Toν ν. 3213/2003 (Α’ 309) και τoν ν. 4571/2018 (Α’ 186).
7. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972 και άλλες διατάξεις»
(Α’ 184).
8. Την υπ’ αρ. 1100/10.10.2024 απόφαση της Περιφερειακής Επιτροπής «Έγκριση όρων διακήρυξης για
την παροχή υπηρεσιών εκτέλεσης του προγράμματος
καταπολέμησης κουνουπιών στην Περιφέρεια Θεσσαλίας για τα έτη 2025-2026-2027 και καταπολέμη-
σης κουνουπιών στην λίμνη Κάρλα (04/2024)» (ΑΔΑ:
96ΥΕ7ΛΡ-ΕΨΟ).
9. Την ανάγκη για τη συγκρότηση των συλλογικών οργάνων που αφορούν τις διαδικασίες σύναψης δημοσίων
συμβάσεων.
10. Την υπ’ αρ. 76441/2022 κοινή υπουργική απόφαση
«Καθορισμός αποζημίωσης των μελών των γνωμοδοτικών οργάνων του άρθρου 221 του ν. 4412/2016 (Α’ 147)
που συγκροτούνται στο πλαίσιο των διαδικασιών ανάθεσης δημοσίων συμβάσεων» (Υ.Ο.Δ.Δ. 674).
11. Την υπ’ αρ. 1186/2024 (Πρακτικό 25ο/31.10.2024 Θέμα 26ο - ΑΔΑ ΡΝΞΝ7ΛΡ-ΔΔΑ) απόφαση της Περιφε-
ρειακής Επιτροπής Περιφέρειας Θεσσαλίας, αποφασίζουμε:
Tη συγκρότηση του συλλογικού οργάνου αξιολόγησης
προσφορών στο πλαίσιο της υπ’ αρ. 04/2024 (αριθμός ΕΣΗΔΗΣ 359974) διακήρυξης «Καταπολέμηση κουνουπιών
στην Περιφέρεια Θεσσαλίας ετών 2025-2026-2027», ως
εξής:
ΤΑΚΤΙΚΑ ΜΕΛΗ
- Πρόεδρος: Βασίλειος Παπουλιάκος του Μιχαήλ, Α.Δ.Τ.
ΑΖ 761221, ΠΕ Διοικητικού - Οικονομικού, Προϊστάμενος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 6/15.01.2025
του Τμήματος Προμηθειών της Διεύθυνσης Οικονομικού
Περιφέρειας Θεσσαλίας.
- Μέλος: Απόστολος Τσαρτσάλης του Επαμεινώνδα,
Α.Δ.Τ. ΑΙ 352448, ΤΕ Εποπτών Δημόσιας Υγείας/Εποπτών
Δημόσιας Υγείας, Αναπληρωτής Προϊστάμενος της Διεύθυνσης Δημόσιας Υγείας και Κοινωνικής Μέριμνας ΠΕ
Λάρισας.
- Μέλος: Παρασκευή Ζήση του Διακουμή, Α.Δ.Τ.
Χ 923140, ΤΕ Διοικητικού - Λογιστικού, υπάλληλος του
Γραφείου Γραμματειακής Υποστήριξης της Διεύθυνσης
Δημόσιας Υγείας και Κοινωνικής Μέριμνας Π.Ε. Μαγνησίας και Σποράδων.
ΑΝΑΠΛΗΡΩΜΑΤΙΚΑ ΜΕΛΗ (κατά σειρά προτεραιότητας αναπλήρωσης).
- Χαρίλαος Καρακώστας του Ηλία, Α.Δ.Τ. Ρ388556,
ΠΕ Διοικητικού - Οικονομικού, Προϊστάμενος Γενικής
Διεύθυνσης Δημόσιας Υγείας και Κοινωνικής Μέριμνας
Περιφέρειας Θεσσαλίας.
- Μάντζαρη Δέσποινα του Δημητρίου, Α.Δ.Τ. ΑΑ431672,
ΠΕ Διοικητικού - Οικονομικού, Προϊστάμενη της Διεύθυνσης Κοινωνικής Μέριμνας Περιφέρειας Θεσσαλίας.
- Χατζηνικολιδάκης Σταμάτης του Κυριάκου, Α.Δ.Τ.
ΑΕ985385, ΤΕ Εποπτών Δημόσιας Υγείας/Εποπτών Δημόσιας Υγείας, της Διεύθυνσης Δημόσιας Υγείας και Κοι-
νωνικής Μέριμνας ΠΕ Καρδίτσας.
Η παρούσα βαρύνει τον προϋπολογισμό της Περιφέρειας Θεσσαλίας, Φορέα 073, ΚΑΕ 0515 μέχρι του ποσού
των 4.000 ευρώ το ανώτερο. Το ύψος της δαπάνης εξειδικεύεται σύμφωνα με τις διατάξεις της υπ’ αρ. 76441/2022
(Υ.Ο.Δ.Δ. 674) κοινής υπουργικής απόφασης και εφόσον
πληρούνται οι προϋποθέσεις καταβολής κατόπιν του ελέγχου και της βεβαίωσης από την οικεία αναθέτουσα αρχή.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 30 Οκτωβρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟΣ ΟΡΓΑΝΙΣΜΟΣ ΠΑΡΟΧΗΣ
ΥΠΗΡΕΣΙΩΝ ΥΓΕΙΑΣ (Ε.Ο.Π.Υ.Υ)
Διορθώσεις Σφαλμάτων
Στην υπό στοιχεία ΔΒ1Δ/207/οικ.:31201/18-12-2024
απόφαση της Προϊσταμένης Διεύθυνσης Διοικητικής
Υποστήριξης του Εθνικού Οργανισμού Παροχής Υπηρεσιών Υγείας, που δημοσιεύθηκε στην Εφημερίδα της Κυ-
βερνήσεως (Υ.Ο.Δ.Δ. 1413), στη σελίδα 5958 στην Β’ στήλη, στον 17ο στίχο εκ των άνω, στο σημείο 3 διορθώνεται:
το εσφαλμένο: «Α.Δ.Τ. ΑΡ 753118»
στο ορθό: «Α.Δ.Τ. ΑΙ 140873».
(Από τον ΕΘνικό Οργανισμό
Παροχής Υπηρεσιών Υγείας)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 6/15.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20251400006.pdf | Tokens: 12821]